Ganja seized শিৱসাগৰ সদৰ থানাৰ ভাৰপ্ৰাপ্ত বিষয়া যুগল কিশোৰ কলিতাৰ নেতৃত্বত আৰক্ষীৰ দলে এক গোপন সুত্ৰৰ পম খেদি থানামুখৰ ৰাধিকাশান্তি পথত চলা এক অভিযানত বৃহৎ পৰিমাণৰ গাঞ্জাৰ লগতে বিলাতী সুৰাৰ কাৰ্টন জব্দ কৰে।
অভিযান কালত আৰক্ষীয়ে প্ৰায় চাৰি কেজি গাঞ্জা আৰু দুই কাৰ্টুন বিলাতী সুৰা জব্দ কৰাৰ লগতে গাঞ্জা আৰু সুৰা ব্যৱসায়ৰ লগত জড়িত দুগৰাকী মহিলাক আটক কৰে।
আটক কৰা মহিলা দুগৰাকী দীপা হাজৰিকা আৰু সবিতা দাস বুলি জানিবলৈ দিয়ে অভিযানকাৰী আৰক্ষী বিষয়া গৰাকীয়ে।
দুয়োগৰাকী মহিলাৰ বিৰুদ্ধে শিৱসাগৰ আৰক্ষীয়ে নিজাববীয়াকৈ গোচৰ ৰুজু কৰা বুলি জানিব পৰা গৈছে।
ইপিনে, শিৱসাগৰ সদৰ আৰক্ষী থানাৰ সমীপতে কি দৰে দীৰ্ঘদিনে গাঞ্জৰ ৰমৰমীয়া ব্যৱসায় চলি আছিল তাক লৈ ব্যাপক প্ৰতিক্ৰিয়াৰ সৃষ্টি হৈছে।
শিৱসাগৰ চহৰৰ বিভিন্ন স্থানত অবৈধ সুৰা, ড্ৰাগছ, গাঞ্জাৰ ঘাটি কঠফুলাৰ দৰে গঢ়ি উঠাৰ অভিযোগ তুলিছে একাংশ সচেতন ব্যক্তিয়ে।
তেওঁলোকে এইদৰে গঢ়ি উঠা অবৈধ সুৰা আৰু গাঞ্জাৰ ব্যৱসায় উৎখাত কৰিবলৈ দাবী জনাইছে শিৱসাগৰ আৰক্ষীক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
